Evenimentul se desfășoară în perioada 21-24 martie, anunță Noi.md
"Susținerea oferită de Agenția de Investiții subliniază recunoașterea importanței contribuției companiei Viorica Cosmetic la consolidarea imaginii Republicii Moldova ca un centru de inovație și calitate în producția de cosmetice autohtone pe piața internațională. Suntem convinși că succesul și realizările lor, cum ar fi distincția obținută de Crema Contur Ochi Anti-Age la concursul CosmoTrends în 2022, reprezintă nu doar victorii pentru Viorica Cosmetic, ci și pentru întreaga noastră țară pe scena internațională", menționează Agenția.
Angajamentul Agenției de Investiții se extinde dincolo de sprijinirea unei singure companii, vizând stimularea dezvoltării sectorului de export în ansamblu. "Ne concentrăm pe crearea și consolidarea legăturilor economice externe pentru a extinde influența Republicii Moldova pe piața globală," spun reprezentanții Agenției.
Cu o prezență remarcabilă la cele mai prestigioase concursuri internaționale din industria beauty, Viorica Cosmetic a obținut peste 15 premii în anul 2023. Afirmîndu-se în competiția acerbă a produselor de îngrijire a pielii, producătorul autohton a adus acasă distincții impresionante precum "Cel mai bun produs organic pentru îngrijirea pielii", "Calitate mondială", "Cel mai bun produs de frumusețe naturală" și "Cel mai bun produs nou natural pentru față", a spus Elena Arsenii, PR manager al companiei.